<classify> Akizungumza Dar es Salaam jana Nonga alisema unapoitaja Yanga ni timu ambayo kwa mchezaji yeyote iwapo atafanya vizuri anajiuza kwani hushiriki kwenye mashindano ya kimataifa. Alisema kitendo cha kupewa fursa hiyo anaahidi kuitumia ipasavyo kwa ajili ya kutimiza ndoto zake ya kuvuka mipaka nje ya Tanzania.Unajua ni ndoto ya mchezaji yeyote ambaye anataka mafanikio, iwapo unapata timu kama Yanga na kuitumia vizuri kujiuza ili kuonekana na kucheza soka nje ya Tanzania,alisema.Licha ya nafasi anayocheza kuwa na ushindani mkubwa katika kikosi cha Yanga alisema haogopi kwani ili apate mafanikio ni lazima acheze sehemu yenye changamoto ya namba kwa kujituma.Nonga atakuwa kwenye ushindani wa namba na Mrundi AmisTambwe, Antony Mateo, kwa maana ya namba tisa asilia, lakini pia, atajikuta kwenye ushindani wa namba na washambuliaji wengine kama Donald Ngoma, Malimi Busungu ambao wanacheza nyuma ya mshambuliaji asilia.Mchezaji huyo aliwahi kucheza JKT Oljoro, Mbeya City kwa mafanikio na mkataba wake ulipokwisha mapema kabla ya kuanza kwa msimu akasajiliwa na Mwadui FC ambapo aliendelea kuonesha kiwango kizuri.Si mchezaji peke yake aliyewahi kuichezea Yanga akitokea Mbeya City, kuna Deus Kaseke pia aliyesajiliwa kabla ya kuanza kwa msimu lakini pia, chini ya Kocha Msaidizi wa Yanga Juma Mwambusi ambao walifanya kazi pamoja wakiwa huko.  <topic>: MICHEZO 